21. Vimalamitra

Bhikšu Vimalamitra  syn kráľa Dhahenácadu a Simha Sriptiky, bol učený v piatich odvetviach poznania. Hľadal esenciálny význam a stretol Šrí Simhu. Požiadal ho o esenciu náuk. Šrí Simha ich v úplnosti zosumarizoval týmito slovami:

Nie je nevyhnutné opustiť päť jedov, lebo sú piatimi veľkými múdrosťami.
Nie je treba odstrániť samsáru, lebo je od  počiatku úplne čistá.
Keď chápeš, že osvietenie je tvoja myseľ,
nie je žiadna iná meditácia!

Nato Vimalamitra dokonale pochopil význam prvotného stavu a vyjadril svoju realizáciu takto:
  
Konečná podstata javov je nevnímateľná, je nesmiernym priestorom.
Priestor prirodzenosti mysle, ktorý prekračuje všetky myšlienky.
Bódhičitta, na ktorú sa nedá pomyslieť
sa nedá nájsť meditáciou na konečnú podstatu javov.
Či už medituješ alebo nie, je od samého počiatku prítomná a nemôže byť stratená.
Meditovať znamená spočívať v stave rovnosti bez premýšľania!